Die Mandela-dekade — Google Arts & Culture
"Hoe 'n gevangene die president geword het"
Hierdie uitstalling is 'n voorstelling van ongeveer 10 jaar van Nelson Mandela se lewe. Dit is nie soseer historiese kommentaar nie, maar eerder 'n manier om groot gebeurtenisse vas te vang en om 'n beeld te gebruik om 'n spesifieke atmosfeer van daardie tyd en die visie van 'n karakter wat 'n baie sterk morele invloed gehad het, veral gedurende die 1990's, te herontdek.
Nelson Mandela se uitdrukking lank voordat hy 'n nasionale held geword het, in 1941.
In 1990 was Nelson Mandela 72 jaar oud. Hy was in die tronk sedert 1964 en die oudste politieke gevangene ter wêreld. In 1989 het hy begin om sy vrylating met die De Klerk-regering te onderhandel. Tydens sy gevangenskap het hy baie verskillende instellings beleef en sy lewensomstandighede het verbeter in lyn met sy beroemdheid.
Nelson Mandela se sel in 1971.
Gevangenes besig om te werk by die Robbeneiland-gevangenis in 1977
Op 11 Februarie 1990 is Mandela vrygelaat. 'n Skare van sy volgelinge het voor die Victor Verster-gevangenis, waar hy aangehou is, bymekaargekom. Die gevangene het daarop aangedring dat sy vrylating aan die wêreld gewys word. Hy is met sy vrou, Winnie, sy familie en sy strydgenote herenig. In sy toespraak by die genvangenis se hek het hy die mense se geveg vir vryheid verheerlik.
Ek staan hier voor julle, nie as 'n profeet nie, maar as 'n nederige dienaar van julle, die mense.
Op 11 Februarie 1990 het die Johannesburg-skare bymekaar gekom om na hom te luister by die stadion.
Vandag staan die kleure van die ANC, die Madiba-party, vir vryheid.
Onderhandelings het gou onderweg gekom tussen die ANC, die Zoeloes se IVP en die Nasionale Party van De Klerk en Botha. Dit was by KODESA (die Konvensie vir 'n Demokratiese Suid-Afrika) se sessie in Desember 1991.
Mandela, toespraak by KODESA
F.W. de Klerk en Pik Botha by KODESA
Die spanning tussen prins Buthelezi se IVP en Mandela se ANC het tot 'n latente burgeroorlog gelei. In 1992 is ANC-militante in Boipatong in 'n bloedbad geslag.
Mandela het selfbeheersing gewys, maar sy ontstoke ondersteuners was gereed om die polisie, wat daarvan beskuldig was dat hulle medepligtig in die moorde was, te konfronteer.
41 mense is by Boipatong deur die IFP doodgemaak. Tydens die ANC se rouproteste het die polisie op hulle begin skiet.
'n Man beseer deur 'n polisiekoeël.
Die dagbreek van 'n nag van smart
Rou in die kleure van die ANC
Albert Lutuli ontvang die Nobel-prys, 1960
Desmond Tutu ontvang die Nobelprys vir Vrede in 1984
In 1964 het Oslo se inwoners reeds teen apartheid geveg. Dit was in hierdie stad, in 1993, waar Nelson Mandela die Nobel-prys vir vrede ontvang het.
Met die wêreld wat toekyk, het die eerste vrye verkiesings in April 1994 plaasgevind.
Mei 1994, die dag van die inhuldiging: die vreugde van die reënboognasie
Op die stemdag, kyk na jou stembriefie en wanneer jy die foto van 'n aantreklike jong man sien, trek 'n kruisie langs hom.
President Mandela en sy twee visepresidente, De Klerk en Mbeki, gedurende die inhuldiging.
Mandela was die eerste swart president in die nuwe Suid-Afrika. Hier groet hy 'n nederige werknemer van die presidensiële kantore op die eerste dag van sy aanstelling.
Winnie Mandela was Nelson se metgesel sedert hul troue in 1958. Hier kom sy saam met Madiba se ma gedurende die 1963-verrigtinge aan. Winnie was haar man se woordvoerder tydens sy gevangenis. Sy het ook ondervinding van die tronk en beveiligde fasiliteite. Maar die paartjie het in 1992 uitmekaar gegaan en in 1996 geskei.
Winnie, hier saam met Albertina Sisulu in 1987, was deel van dieANC-veldtog en het geweld voorgestaan.
Die skandale wat Winnie veroorsaak het, het die front van gesinseenheid gebreek.
Alhoewel hulle deur kommunisme beïnvloed is – hier word Fidel Castro as 'n spesiale gas in 2001 ontvang – was die beleid van Mandela se regering tussen 1994 en 1998 meer liberaal, met privatisering saam met maatskaplike hulp.
Deur al die wêreld se groot leiers te ontmoet, insluitend die Amerikaanse visepresident, Al Gore, in 1999, het Madiba se Suid-Afrika sy internasionale rol betree.
Aan die einde van sy presidentskap het Nelson Mandela voortgegaan om aan die publieke lewe deel te neem deur sy stigting. Hy het ook hierdie jare gebruik om 'n private lewe te geniet, wat met sy huwelik met Graça Machel in 1998 getransformeer is.
Madiba hou aan om een van die sentrale figure in Suid-Afrika se openbare lewe te wees. Nuwe politieke leiers word altyd met hom vergelyk. Hy het die vertragings in die aksie teen vigs gekritiseer en is betrokke by humanitêre kwessies.
In 2007 het hy sy aftrede uit die openbare kollig aangekondig. Maar in 2008 het hy ingestem om deel te neem aan 'n humanitêre veldtog in die Verenigde Koninkryk, 20 jaar na die konsert wat vir sy vryheid georganiseer is in 1988.
Sy finale toespraak in 2007 wat sy aftrede uit die politieke lewe gemerk het.
Die konsert van 2008, 'n terugblik oor 'n 20 jaar-lange geveg en 'n beroep om verantwoordelikheid. Agter Madiba is sterre soos Will Smith en sy vrou Graça Machel.
"Nou is dit in jou hande."